દેવશ્રી કહેતાં : ‘એમાંને એમાં તો ખેતર-પાદર બધું જ વેચાઈ ગયું. પડી રહેવા આ નાનકડું ખોરડું બાકી રહ્યું છે, ન જાણે ભવિષ્યમાં પેટગુજારો કેવી રીતે થશે ! અત્યારે તો બધો જ મદાર મોટ દીકરા સાંનિધ્ય પર છે ! બાકી તો તમારો આ નાનકો સત્યમ્‍ તમારી જ કાર્બન કોપી છે… નવરો પડે એટલે ધર્મગ્રંથો અને નીતિકથાઓ વાંચે… ગરીબોની સેવા કરવા દોડી જાય ! સાંનિધ્ય એને વારંવાર સમજાવે છે કે આજે ધન એ જ ધર્મ બની ગયો છે અને દંભ એ જ દેશભક્તિ બની ગઈ છે. બિચારા કવિ કરસનદાસ માણેકે આઝાદી પછીની દેશની સ્થિતિની કલ્પના કરી લખ્યું હશે.’